**Tisztelt Intézményvezető!**

**A tehetség kincs!**

**A Magyar Református Szeretetszolgálat 2020/2021 tanévben is meghirdeti a** **Nyilas Misi Ösztöndíj Programot.**

Az alábbiakban szeretném az Önök intézményét tájékoztatni a Nyilas Misi Ösztöndíj pályázati lehetőségéről és elküldeni a program hivatalos plakátját, hogy minél több tehetséges gyermekhez eljusson a pályázat híre, ez által közelebb kerüljenek álmaik megvalósításához.

A Program keretében rendszeres anyagi támogatást biztosítunk magyarországi, kárpátaljai, erdélyi, felvidéki és délvidéki oktatási intézményekben tanuló, olyan **kiemelkedően tehetséges magyar tanulók számára, akik szerény anyagi lehetőségekkel rendelkeznek.**

**A támogatás területi elosztású a Kárpát-medence területén 50 főt támogatunk.**

**Az ösztöndíj mértéke: 10.000 Ft/fő/hónap a 2020/2021. tanévre.**

A pályázatot az erre a célra külön kialakított webes felületen, csak elektronikusan lehet benyújtani a <http://legyenfolytatas.jobbadni.hu> oldalon.

Pályázhatnak a magyar és határon túli magyar nyelvű oktatásban résztvevő **nappali tagozatos** diákok, az általános iskola **5. osztályától** a **középiskolai tanulmányok befejezéséig**.

Az alábbi területeken pályázhatnak:

* **művészeti ágban** (zene-, képző-, táncművészet;);
* **sportban**;
* **természettudományban, bölcsésztudományban** (magyar nyelv és irodalom, matematika, fizika, informatika)

A támogatást a pályázó fejlesztésre használhatja fel:

* **egyesületi tagdíjra,**
* **eszköz kölcsönzésre, vásárlásra,**
* **különórára,**
* **verseny, fellépés nevezési díjra,**
* **verseny, fellépés útiköltségére** (verseny, fellépés illetve a különórára való odajutás megkönnyítésére)

**A pályázat benyújtásának időpontja**:

**2020. szeptember 11. – 2020. október 31.**

**A Pályázat benyújtásának feltétele:**

* 1. **Meghatározott minőségű video, hangfelvétel, kép, dokumentum** arról a szakágról, amelyre a pályázó benyújtotta a pályázati anyagot.
  2. sport, matematika, fizika, kémia, informatika pályázat esetén, a kötelező melléklet **versenyt igazoló dokumentum** (max: 3 db, 2 évnél nem régebbi) vagy ajánlás attól a személytől, aki a pályázót kiemelkedő tehetségnek tartja.
  3. **Szülői hozzájáruló nyilatkozat** a 18. életévét be nem töltött kiskorú személy esetén

További információval kapcsolatban +3630/8251267-es telefonszámon vagy az osztondij@jobbadni.hu e-mailcímen lehet érdeklődni.

Üdvözlettel:

Tamáskó Tünde

ifjúsági programvezető

Magyar Református Szeretetszolgálat Alapítvány

H-1146-Budapest, Hungária krt. 200.

Telefon: + 36 1 273 04 49

Honlap: www.jobbadni.hu